## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 158/2009 (31.12.2009.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

158 31.12.2009 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

3944

Na osnovi članka 131., a u svezi s člankom 132. točkom 19. Zakona o obveznom zdravstvenom osiguranju (»Narodne novine« broj 150/08. i 94/09.) i članka 26. točke 18. Statuta Hrvatskog zavoda za zdravstveno osiguranje (»Narodne novine« broj 18/09.), Upravno vijeće Hrvatskog zavoda za zdravstveno osiguranje na 8. sjednici održanoj 16. prosinca 2009. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora, donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 142/06., 143/06., 11/07., 41/07., 96/07., 117/07., 119/07., 130/07., 134/07., 34/08., 45/08., 85/08., 90/08., 133/08., 2/09., 7/09., 14/09., 46/09., 63/09., 91/09. i 101/09.) članak 4. stavak 1. mijenja se i glasi:

»U skladu s člankom 69. Zakona za potrebe popune Mreže javne zdravstvene službe (u daljnjem tekstu: mreža) Zavod na osnovi odredaba ove Odluke raspisuje natječaj za sklapanje ugovora za provođenje zdravstvene zaštite iz obveznog zdravstvenog osiguranja, i to primarne, specijalističko-konzilijarne i bolničke zdravstvene zaštite u pravilu za razdoblje od 3 godine (u daljnjem tekstu: ugovorno razdoblje), ako posebnim propisom nije drugačije određeno«.

Iza stavka 3. dodaje se novi stavak 4. koji glasi:

»Ugovorno razdoblje iz stavka 1. ovog članka može se produžiti za pojedine djelatnosti posebnom odlukom Upravnog vijeća Zavoda.«

Članak 2.

U članku 5. stavak 5. mijenja se i glasi:

»Iznimno od stavka 4. ovog članka Zavod će u slučaju ugroženosti pružanja zdravstvene zaštite na osnovi odobrenja ministra nadležnog za zdravstvo o produljenju obavljanja privatne prakse i posebne odluke Upravnog vijeća Zavoda sklopiti ugovore o provođenju zdravstvene zaštite sa zdravstvenim radnicima koji su navršili 65 godina života i 20 godina staža osiguranja, a najduže do popunjenja mreže, odnosno do navršenih 70 godina života zdravstvenog radnika.

Članak 3.

U članku 11. iza točke 12. dodaje se nova točka 13. koja glasi:

»13. zdravstvenu zaštitu mentalnog zdravlja, prevencije i izvanbolničkog liječenja ovisnosti«.

Članak 4.

U članku 12. stavku 1. iza riječi: »doktori specijalisti epidemiolozi« dodaju se riječi:« doktori specijalisti javnog zdravstva, doktori specijalisti psihijatri, psiholozi«.

U stavku 3. iza riječi: »ustanovama za hitnu medicinsku pomoć« dodaju se riječi: »zavodima za hitnu medicinu«.

Članak 5.

U članku 17.a dodaje se novi stavak 2. koji glasi:

»Osnova za ugovaranje zdravstvene zaštite mentalnog zdravlja, prevencije i izvanbolničkog liječenja ovisnosti je broj timova utvrđen u mreži.«

Članak 6.

U članku 22. stavku 3. broj: »2009« zamjenjuje se brojem: »2010«.

Stavak 4. mijenja se i glasi:

»Iznimno od odredbe stavka 2. ovog članka troškovi za lijekove prema sljedećim ATK šiframa: J05AB14, od LOIAA01 do L04AD01, N05AE03, N05AE04, od N05AH03 do N05AH04, N05AL05, N05AX08, N07BC01 do N07BC02, V06CA01, od V06DX01 do V06DX03 ne uračunavaju se u prosječni iznos novčanih sredstava za lijekove koji se mogu propisati na recept.«

Članak 7.

U članku 23. dodaje se novi stavak 10. koji glasi:

»Zdravstveni radnici ustanove i doktori privatne prakse lijekove na racept propisuju na tiskanicama recepata, odnosno putem elektroničkog recepta (e-recept) u skladu s općim aktom Zavoda.«

Članak 8.

U članku 24. stavku 4. broj: »2009« zamjenjuje se brojem: »2010«.

Članak 9.

U članku 26. stavku 3. riječi: »na receptu« zamjenjuju se riječima: »receptom«.

Članak 10.

U članku 39. stavak 1. mijenja se i glasi:

»Higijensko-epidemiološku zdravstvenu zaštitu, preventivno-
-odgojne mjere za zdravstvenu zaštitu školske djece i studenata, javno zdravstvo i zdravstvenu zaštita mentalnog zdravlja, prevencije i izvanbolničkog liječenja ovisnosti provode županijski zavodi za javno zdravstvo i Zavod za javno zdravstvo Grada Zagreba s kojim je Zavod sklopio ugovor o provođenju zdravstvene zaštite iz obveznog zdravstvenog osiguranja u skladu sa Zakonom i ovom Odlukom.«

Članak 11.

U članku 41. na kraju stavka 1. briše se točka, upisuje zarez i dodaju riječi: »kao i najnižom cijenom za dijagnostičko-terapijske postupke specijalističko-konzilijarne zdravstvene zaštite iz ponude ponuditelja pristiglom na natječaj iz članka 4. ove Odluke.«

U stavku 2. broj: »2009« zamjenjuje se brojem: »2010«.

Naziv tablice 1.c i tablica 1.e mijenjaju se i glase:

»Tablica 1.c – Godišnja vrijednost standardnog tima i iznos po stanovniku/osiguranoj osoba za djelatnost patronažne zdravstvene zaštite, higijensko-epidemiološke zdravstvene zaštite, laboratorijske dijagnostike, javnog zdravstva i zdravstvene zaštite mentalnog zdravlja prevencije i izvanbolničkog liječenja ovisnosti

|  |  |  |  |  |  |
| --- | --- | --- | --- | --- | --- |
| Red. broj | VRSTA ZDRAVSTVENE ZAŠTITE | GODIŠNJA VRIJEDNOST STANDARDNOG TIMA u kn | | | |
| po stanovniku/osig. osobi | | po standard. timu | |
| dr. med./dipl. ing. med. biok./viša med. sestra | dr. spec./spec. med. biok. | dr. med./dipl. ing. med. biok./viša med. sestra | dr. spec./spec. med. biok. |
| 1 | 2 | 3 | 4 | 5 | 6 |
| 1. | Patronažna zdravstvena zaštita | 28,52 |  | 145.465,88 |  |
| 2. | Higijensko-epidemiološka zdravstvena zaštita |  | 11,41\* |  | 456.403,49\* |
| 3. | Preventivno-odgojne mjere za zdravstvenu zaštitu školske djece i studenata |  |  |  |  |
| 3.1. | – učenici osnovnih škola | 111,62\* | 121,77\* | 334.850,22\* | 365.317,15\* |
| 3.2. | – učenici srednjih škola | 83,71\* | 91,33\* |
| 3.3. | – studenti | 55,81\* | 60,89\* |
| 4. | Laboratorijska dijagnostika |  |  |  |  |
| 4.1. | – žene | 38,40 | 38,71 | 1.452.354,14 | 1.465.273,27 |
| 4.2. | – muškarci | 33,40 | 33,71 |
| 4.3. | – žene\*\* | 36,83 | 37,15 | 1.388.514,14 | 1.401.433,27 |
| 4.4. | – muškarci\*\* | 31,83 | 32,15 |
| 5. | Javno zdravstvo |  |  |  | 346.458,96\* |
| 6. | Zdravstvena zaštita mentalnog zdravlja, prevencije i izvanbolničkog liječenja ovisnosti |  |  |  | 590.126,60\* |

\* Cijena ne sadrži PDV

\*\* Cijena se odnosi na medicinsko-biokemijske laboratorije koji ne provode prikupljanje laboratorijskih uzoraka«

U tablici 2.b.

– šifra SKZ02 i podaci uz nju brišu se

– pod šifrom SKZ13 broj: »9.490,00« zamjenjuje se brojem: »9.205,30«

– iza šifre SKZ 39 dodaju se nove SKZ šifre kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| » | SKZ50 | IUI/AIH/AID u prirodnom ciklusu | N97.0 – 9, Z31.1, Z31.2, Z31.3 |  |  | 1.600,00 kn |  |
|  | SKZ51 | IUI/AIH/AID u stimuliranom ciklusu3 | N97.0 – 9, Z31.1, Z31.2, Z31.3 |  |  | 3.500,00 kn |  |
|  | SKZ52 | IVF/ICSI u prirodnom ciklusu | N97.0 – 9, Z31.1, Z31.2, Z31.3 | 29801, 56991 |  | 4.000,00 kn |  |
|  | SKZ53 | IVF/ICSI u stimuliranom ciklusu – blagi protokol3 | N97.0 – 9, Z31.1, Z31.2, Z31.3 | 29801, 56991 |  | 9.500,00 kn |  |
|  | SKZ54 | IVF/ICSI u stimuliranom ciklusu – standardni protokol3 | N97.0 – 9, Z31.1, Z31.2, Z31.3 | 29801, 56991 |  | 15.500,00 kn |  |
|  | SKZ55 | Sekundarni IVF/ICSI | N97.0 – 9, Z31.1, Z31.2, Z31.3 | 29801, 56991 |  | 4.500,00 kn | « |

Ispod tablice 2.b. tekst pod oznakom (3) mijenja se i glasi:

»(3) Uključuje i folitropin alfa (ATK šifra: G03GA05) i/ili menotropin (FSH+LH) (ATK šifra: G03GA02) za stimulaciju ovulacije do 6 pokušaja, a nakon svakog realiziranog poroda ostvaruje se pravo na dodatnih 6 pokušaja.«

U tablici 3.a pod:

– DTS G05A broj: »1,24« zamjenjuje se brojem: »2,02«

– DTS G05B broj: »2,02« zamjenjuje se brojem: »1,24«

– DTS S65A broj: »3,17« zamjenjuje se brojem: »3,64«

– DTS S65B broj: »3,64« zamjenjuje se brojem: »3,45«

– DTS S65C broj: »3,45« zamjenjuje se brojem: »3,17«.

Članak 12.

U članku 43.d. u stavku 3. riječi: »najkasnije do 1. svibnja 2009. godine«, brišu se.

Članak 13.

U članku 43.e u stavku 5. riječi: »najkasnije do 1. svibnja 2009. godine«, brišu se.

Članak 14.

U članku 46. stavku 2. broj: »2009« zamjenjuje se brojem: »2010«.

Članak 15.

U članku 51. dodaje se novi stavak 2. koji glasi:

»U djelatnosti javnog zdravstva i zdravstvene zaštite mentalnog zdravlja, prevencije i izvanbolničkog liječenja ovisnosti cijena se utvđuje prema vrijednosti standardnog tima.«

Članak 16.

Članak 58., briše se.

Članak 17.

Članak 60., briše se.

Članak 18.

Iza članka 60.b dodaje se novi članak 60.c koji glasi:

»Članak 60.c

Plaćanje ugovorene zdravstvene zaštite u djelatnostima obiteljske/opće medicine, zdravstvene zaštite predškolske djece, zdravstvene zaštite žena, stomatološke zdravstvene zaštite (polivalentne), laboratorijske dijagnostike i zdravstvene njege u kući, do davanja koncesija za obavljanje javne zdravstvene službe na primarnoj razini u skladu s odredbama Zakona o zdravstvenoj zaštiti i s tim u vezi donošenja općih akata Zavoda o ugovaranju zdravstvene zaštite iz obveznog zdravstvenog osiguranja kojima se potonji usklađuju s propisima ministra nadležnog za zdravstvo, provodit će se u skladu s odredbama ove Odluke.«

Članak 19.

Ova Odluka objavljuje se u »Narodnim novinama«, a primjenjuje se od 1. siječnja 2010. godine.

Klasa: 025-04/09-01/261
Urbroj: 338-01-01-09-1
Zagreb, 16. prosinca 2009.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 158/2009-3944